polyglot-tagger/wikipedia-language-snippets-filtered huggingface dataset:
நரம்பு மண்டலத்தின் செயல்பாடுகள் உணர்திறன் அமைப்பு, ஒருங்கிணைப்பு, தசைகள் மற்றும் சுரப்பிகளின் கட்டுப்பாட்டு, நீர்ச்சமம் மற்றும் மனநிலை ஆகிய அனைத்தையும் செயல்படுத்துகின்றன.
நரம்புத் திசு என்பது நியூரான்கள், நரம்புச் செல்கள் மற்றும் நரம்பியல் உயிரணுக்கள் ஆகியவற்றின் ஒருங்கமைவு ஆகும். பொதுவாக, நரம்பு திசு நான்கு வகையான திசுக்களாக வகைப்படுத்தப்படுகிறது.
புற நரம்பு மண்டலத்தில் , திசு வகைகள் நரம்புகள் மற்றும் காங்கிலியன் திசு அதன் நரம்பு மற்றும் நரம்பியல் கூறுகளால் வகைப்படுத்தப்படுகிறது.
உடற்கூறுகள் நியூரான்கள் மற்றும் அதன் செயல்முறைகளுக்கு இடையேயான இணைப்புகளை உருவாக்கும் கலங்கள் மூளை அல்லது முதுகெலும்பு உள்ள ஒரு பகுதிக்கு மட்டுமே உடையது.
மெக்சிகோவில் முன்னோர்களுக்கு நன்றி சொல்லும் நாள் ஒன்று உண்டு. இதை இறந்தோர் நாள் என்று அழைப்பார்கள். நமது உலகுக்கும் இறந்தவர்களின் உலகுக்கும் இடையே ஒரு பாலம் இருக்கிறது. முன்னோர்களின் தினத்தன்று அவர்களின் கல்லறையில் பூக்களை வைத்து அன்புடன் நினைவு கூர்ந்தால், அவர்கள் அந்தப் பாலத்தைக் கடந்து நம் உலகுக்கு வரமுடியும் என்பது மெகிசிகோ மக்களின் நம்பிக்கை. அப்படி ஒரு முன்னோர்களுக்கான தினத்தில் மிகெல்லின் பாட்டியின் பாட்டியான கோகோ வீட்டுக்குவருகிறார். அப்போது பழைய படத்தில் ஒருவரது தலை கிழிக்கப்பட்டிருப்பதைக் காண்கிறான் மிகெல். அவர் அவனது தாத்தாவுக்கும் தாத்தா என்பதையும், அவர்தான் பிரபல இசைக்கலைஞர் எர்னஸ்டோ என்பதையும் கண்டுபிடிக்கிறான்.
கோகோ என்பது 2017 ஆம் ஆண்டு வெளிவந்த அமெரிக்க முப்பரிமாண இசையை அடிப்படையாகக் கொண்ட கற்பனை இயங்குபடத் திரைப்படம் ஆகும். இதை வால்ட் டிஸ்னி பிக்சர்ஸ் வெளியிட்டது. லீ அன்க்ரிச்சின் யோசனையின் அடிப்படையில், அன்கிரிச்சின் இயக்கம் மற்றும் அட்ரியன் மொலினாவின் இணை இயக்கத்தில் இப்படம் வெளி வந்தது. இந்த கதையானது, மிகெல் என்ற 12 வயது சிறுவன் தற்செயலாக இறந்தவர்களின் உலகுக்கு சென்று விடுகிறான், அங்கு அவரது மூதாதையும் இசைக்கலைஞருமான எர்னஸ்டோவைத் தேடுகிறான். பின் உலகுக்கு திரும்பினானா என்பதே கதை.
கோகோ 2017 அக்டோபர் 20 அன்று மெக்சிகோவில் நடந்த மோரிசியா சர்வதேச திரைப்பட விழாவில் திரையிடப்பட்டது. மெக்ஸிகோவில் அடுத்த வாரமே வெளியிடப்பட்டது, நாட்டில் அதிகம் வசூலித்த திரைப்படம் என்ற சாதனையை நிகழ்த்தியது. இது அமெரிக்காவில் 2017 நவம்பர் 22 அன்று வெளியிடப்பட்டது, உலகளவில் $ 160 மில்லியன் வசூலித்துள்ளது. இப்படம் அனிமேஷன், குரல் தேர்வு, இசை, பாடல்கள், உணர்ச்சிபூர்வமான கதை, மெக்சிகன் கலாச்சாரத்துக்கு மரியாதை ஆகியவற்றால் விமர்சகர்களால் போற்றப்படுகிறது.
மிகெல்லுக்குப் பிரபல மெக்சிகன் இசையமைப்பாளரான எர்னஸ்டோவைப்போலவே பாடகராகவும் கிதார் இசைக் கலைஞராகவும் ஆகவேண்டுமென்று ஆசை. ஆனால் மிகெல்லின் குடும்பத்தினருக்கு இசை என்றால் பிடிக்காது.
இந்த திரைப்படத்தின் கதையானது மெக்சிகோவில் கடைபிடிக்கும் இறந்தோர் நாளை அடிப்படையாகக் கொண்டது. இந்த படத்தின் கதை அன்கிரிச், மோலினா, ஜேசன் காட்ட்ஸ் மற்றும் ஆல்ட்ரிக் ஆகியோரின் கதையை அடிப்படையாகக் கொண்டது. இதற்கு திரைக்கதையானது, மொனினா மற்றும் மத்தேயு ஆல்ட்ரிக் ஆகியோரால் எழுதப்பட்டது. இப்படம் $175–200 மில்லியன் பொருட்செலவில் தயாரிக்கப்பட்டது.
குருவிகளின் குஞ்சுகள் கண்பார்வையற்றும் சிறகுகளின்றியும் முட்டைகளிலிருந்து பொரித்துப் பிறக்கின்றன. இதன் காரணமாக அவற்றிற்கு தாய் தந்தைப்பறவைகளின் பாதுகாப்பு அதிகப்படியாகத் தேவைப்படுகிறது. பெரும்பாலான குருவி வரிசை உயிரினங்கள் நிறமுடைய முட்டைகளை இடுகின்றன. அதே நேரத்தில் குருவி வரிசை தவிர மற்ற வரிசைப் பறவைகள் பெரும்பாலும் வெள்ளை நிற முட்டைகளை இடுகின்றன. ஆனால் நிலத்தில் கூடுகளை அமைக்கும் சரத்ரீபார்மசு போன்ற பறவைகளும் பக்கிகள் போன்ற பறவைகளும் வேறு நிறங்களில் முட்டைகளை இடுகின்றன. ஏனெனில் அவை மணல் நிறத்துடன் ஒத்த நிறத்தில் முட்டைகளை இடவேண்டி உள்ளது. மற்ற பறவைகளின் கூட்டில் முட்டைகளை இடும் சில குயில்களில் கூடுகட்டும் பறவைகளின் முட்டை நிறங்களை ஒத்திருக்க குயிலின் முட்டை நிறமானது வெள்ளை தவிர மற்ற நிறங்களில் உள்ளது.
குருவி என்ற சொல் என்ற வரிசையிலுள்ள எந்த ஒரு பறவையையும் குறிக்கும் சொல்லாகும். உயிர்வாழும் அனைத்து பறவை இனங்களில் பாதிக்கும் மேற்பட்டவை இந்த வரிசையின் கீழ்தான் வருகின்றன. பறவையினத்தின் பிற வரிசைகளிலிருந்து குருவிகளானவை அவற்றின் கால்விரல்கள் அமைப்பின் மூலம் வேறுபடுகின்றன. குருவியின வரிசையின் பறவைகளில் மூன்று விரல்கள் முன்னோக்கியும், ஒரு விரல் பின்னோக்கியும் உள்ளந. இது மரக்கிளைகள் போன்றவற்றை இறுகப்பற்றி உட்காருவதற்குப் பயன்படுகிறது. குருவி வரிசைப் பறவைகள் மரக்கிளைகள் போன்றவற்றைப் பற்றிக்கொண்டு இருந்து, குயிலுபவை .
இந்த வரிசையில் 140க்கும் மேற்பட்ட குடும்பங்களும் அவற்றுள் ஏறத்தாழ ஏறத்தாழ 6,500 பறவையினங்களும் உள்ளன. இவ்வாறாக குருவி வரிசை தான் பறவை வரிசைகளிலேயே மிகவும் பெரியதாகும். மேலும் நிலவாழ் முதுகெலும்பி வரிசைகளில் பல்வேறு வகைப்பட்ட உயிரினங்கள் இந்த வரிசையில் தான் உள்ளன. குருவி வரிசையானது மூன்று துணை வரிசைகளாகப் பிரிக்கப்பட்டுள்ளது. இவ்வரிசையில் மற்ற பறவைகளின் கூட்டில் முட்டைகளை இடக்கூடிய பல குழுக்கள் உள்ளன.பெரும்பாலான குருவிகள் அனைத்துண்ணிகளாக உள்ளன. அதே நேரத்தில் கீச்சான்கள் ஊனுண்ணிகளாக உள்ளன.
குருவிகள் இடும் முட்டைகளின் எண்ணிக்கையானது இனத்தைப் பொறுத்து குறிப்பிடத்தக்க அளவு வேறுபடுகிறது. ஆத்திரேலியாவின் சில பெரிய குருவிகள் ஒரே ஒரு முட்டை மட்டுமே இடுகின்றன. வெப்பமான சூழ்நிலைகளில் வாழக்கூடிய பெரும்பாலான சிறிய குருவிகள் 2 முதல் 5 முட்டைகள் வரை இடுகின்றன. புவியின் வட அரைக்கோளத்தில், வடக்குப் பகுதிகளில், பொந்துகளில் கூடுகட்டும் பட்டாணிக் குருவி போன்ற இனங்கள் 12 முட்டைகள் வரை இடக்கூடியவை. மற்ற இனங்கள் 5 அல்லது 6 முட்டைகளை இடுகின்றன.
இந்திய 100 ரூபாய் பணத்தாள் என்பது இந்திய ரூபாயின் ஒரு பொதுவான பணத்தாள் வரிசையில் ஒன்று ஆகும். இந்தப் பணத்தாளானது இந்திய ரிசர்வ் வங்கியால் முதன் முதலில் 1935 இல் இருந்து பணத்தாளாக அறிமுகப்படுத்தப்பட்டு, தொடர்ச்சியாக அச்சிடப்பட்டு வருகிறது. தற்போது புழக்கத்தில் உள்ள மகாத்மா காந்தி வரிசை 100 பணத்தாளானது 1996 முதல் புழக்கத்தில் உள்ளது.
100 பணத்தாளின் மகாத்மா காந்தி வரிசை தாளானது 157 73 மிமீ அளவுடையதாகவும், நீலும் -பச்சை நிறத்தில் முன்பக்கம் மகாத்மா காந்தி படத்தைக் கொண்டு, இந்திய ரிசர்வ் வங்கி ஆளுநரின் கையொப்பத்துடன் இருக்கிறது. இந்தப் பணத்தாள் மதிப்பை பார்வையற்றோர் அடையாளம் காண ஏதுவாக பிரெயில் அம்சம் உள்ளது. தாளின் பின்பக்கம் கோயிசா லாவின் காட்சி இடம்பெற்றுள்ளது.
முதலில் வெளியான 100 ரூபாய் பணத்தாளில் மன்னர் ஆறாம் ஜார்ஜ்ஜின் சித்திரம் இடம்பெற்றது. 1947 இல் இந்தியா சுதந்திரம் அடைந்த பிறகு இந்திய ரிசர்வ் வங்கி வெளியிட்ட பணத்தாளில், ஆறாம் ஜார்ஜ்ஜின் உருவப்படத்துக்கு பதிலாக இந்திய தேசிய இலட்சினையில் உள்ள சிங்க உருவத்தின் படம் போடப்பட்டது.
2016 நவம்பர் 10 அன்று இந்திய ரிசர்வ் வங்கி புதிய மறுவடிவமைப்பில் 100 பணத்தாளானது வரவிருக்கும் மாதங்களில், மகாத்மா காந்தி புதிய வரிசையின் ஒரு பகுதியாக வெளியிடப்படும் என்று அறிவித்தது.
இஸ்ரேல் நாட்டில் 16 வயத்துக்கு மேற்பட்டோர் மட்டுமே மிதிக்கட்டை துணையுள்ள 250 வாட்டு ஆற்றல் மற்றும் மணிக்கு 25 கீ மீ செல்லும் மிதிவண்டி பயன்படுத்துவதற்கு அனுமதி அளிக்கப்பட்டு உள்ளது.மிதிவண்டிகள் ஐரோப்பிய தரம் ஈ என் ௧௫௧௯௪ மற்றும் இஸ்ரேல் நாட்டின் தரகட்டுப்பாடு நிலைய ஒப்புதல் பெற்று இருக்க வேண்டும்.இவ்வகை மிதிவண்டிகள் மக்கள் பயன்படுத்த உரிமம் மற்றும் காப்பீடு தேவை இல்லை என்று அறியப்படுகிறது.மற்ற அணைத்து வகை வாகனங்களும் உரிமம் மற்றும் காப்பீடு அவசியம் . மின்சார மிதிவண்டியில் எடை 30 கிலோவிற்கு மிகாமல் இருத்தல் வேண்டும் .
அதிகபட்ச செயல் திறன் மணிக்கு 25 கீ .மீ ஆற்றல் திறன் 250 வாட்டுக்கு மிகாமலும் மின்சார மிதிவண்டிகள் செயல் பட வேண்டும் .பனிக்காலங்களில் மின்சார மிதிவண்டி பயன்பாடு சிறப்பாக உள்ளது .மேலும் தலைக்கவசம் அணியும் பழக்கம் மின்சார மிதிவண்டி பயன்படுத்துவோரிடம் அதிகரித்துள்ளது
மின்சார மிதிவண்டி சட்டம் என்பது மின்சார மிதிவண்டி பயன்பாட்டை நெறிப்படுத்த பல நாடுகளில் நடைமுறையில் உள்ள சட்டமாகும். மின்சார மிதிவண்டி பயன்படுத்துவோரின் பாதுகாப்பு மற்றும் மின்சார மிதிவண்டி உருவாக்குவதற்கான உள்கட்டமைப்பு பொதுஇடங்களில் அதன் பயன்பாடு ஆற்றல் திறன் போன்ற பலவற்றை உள்ளடக்கிய சட்டம் ஆகும். உலகில் உள்ள பல நாடுகளில் இந்த சட்டம் நடைமுறையில் உள்ளது .
பின்லாந்து நாட்டில் மின்சார மிதிவண்டி பயன்படுத்துவதற்கு காப்பீடு அவசியம். இயல்பான மிதிவண்டி கொண்டுள்ள மிதிக்கட்டை துணைசெய்ய 250 வாட்டு திறன் கொண்ட மணிக்கு 25 கீ மீ மிகாமல் செயல்படும் விசைப்பொறி பயன் படுத்தலாம்.தலைகவசம் பயன்படுத்துவது கட்டாயம் ஆல் ஆனால் அதன் பயன்பாடு ஊக்கப்படுத்தப்படுகிறது.
ஸ்வீடன் நாட்டில் வாகன ஒழுங்குமுறை சீரமைப்பு சட்டத்தின் கீழ் 250 வாட்டு மின் ஆற்றல் கொண்ட மின்சார மிதிவண்டிகளை இயல்பான மிதிவண்டிகளாக கருதப்படுகிறது .மேலும் இந்த வகை மிதிவண்டிகளின் அதிகபட்ச செயல் திறன் மணிக்கு 25 கீ .மீ ஆற்றல் திறன் 250 வாட்டுக்கு மிகாமலும் இருத்தல் வேண்டும்.
துருக்கி நதியில் பயன்படுத்தப்படும் மின்சார மிதிவண்டிகளின் விசைப்பொறி மணிக்கு 25 கீ மீ வேகத்தை தாண்டும் போது விசைப்பொறி அணைக்கப்பெற்று இயல்பான மிதிவண்டிபோல் செயல் படும் அமைப்பு மக்கள் நலனுக்காக நடைமுறையில் உள்ளது .
250 வாட்டு திறன் கொண்ட மின்சார மிதிவண்டி பல ஸ்வீடன் ,நார்வே ,பின்லாந்து ,இந்தியா,துருக்கி,இஸ்ரேல் மற்றும் ஜப்பான் நாடுகளில் பயன்பாட்டில் உள்ளது.
சிலிக்கான் நானோகுழாய்கள் தயாரிப்பதற்கான முறைகளில் ஒன்று எந்த ஒரு வினைவேகமாற்றியையும் பயன்படுத்தாமல், ஒரு மின்வில்லைப் பயன்படுத்தும் வினைநிகழும் உலையின் மூலம் தயாரிக்கும் முறையாகும். தூய்மையை உறுதி செய்வதற்காக, வினை நிகழும் உலைக்கலனில் உட்புறத்தில் உள்ளவை வெளியேற்றப்பட்டு, அருமன் வாயுவான ஆர்கான் உடன் நிரப்பப்படுகிறது நடைமுறையில், நானோகுழாய்கள் உருவாக்கமானது வேதி ஆவிப் படிவு செயல்முறையினைச் சார்ந்துள்ளது.ஒரு பொதுவான ஆய்வக அளவிலான முறையில் ஜெர்மானியம் அல்லது துத்தநாக ஆக்சைடு நானோமின்கம்பியை ஒரு வார்ப்புருவாகப் பயன்படுத்துகிறது. சிலேனிலிருந்து அல்லது சிலிக்கான்டெட்ராகுளோரைடு வாயுவிலிருந்து பெறப்பட்ட சிலிக்கானானது, நானோகம்பிகளின் மீது வீழ்படிவாகிறது.பின்னர் நடு
சிலிக்கான் நானோகுழாய்கள் மற்றும் சிலிக்கான் நானோமின்கம்பிகள் மின்னணுவியல் துறையில் மிகுந்த பயன்பாடு கொண்டவையாக உள்ளன. இவற்றின் அமைப்பானது ஐதரசன் மூலக்கூறுகளைத் தன் அமைப்புக்குள் பொருந்திப்போவதற்கான வாய்ப்பைக் கொண்டிருப்பதால், இது 2 இல்லாத நிலக்கரியை ஒத்திருக்கிறது. இதிலிருந்து சிலிக்கான் நானோபொருட்கள் ஒரு உலோக எரிபொருளைப் போன்று தோற்றமளிக்கிறது.ஐதரசனால் நிரப்பப்பட்ட சிலிக்கான் நானோகுழாயானது ஆற்றலை வெளியிடுகிறது. மேலும், இந்தச் செயல்முறையானது எஞ்சிய நீர், எத்தனால், சிலக்கான் மற்றும் மணல் போன்றவற்றை விட்டுச்செல்கிறது. இருப்பினும், ஐதரசன் உற்பத்திக்கென ஒரு குறிப்பிட்ட அளவு ஆற்றல் தேவைப்படுவதால், இம்முறையானது ஆற்றலைத் தேக்கி வைப்பதற்காக முன்மொழியப்பட்ட முறையே அன்றி உருவாக்குவதற்கான முறையல்ல.
சிலிக்கன் நானோகுழாய்கள் சிலிக்கான் அணுக்களிலிருந்து உருவாக்கப்பட்ட நானோதுகள்கள் ஆகும்.சிலிக்கான் நானோமின்கம்பிகள் அவற்றின் சிலிக்கான் கொண்டுள்ள பண்புகளிலிருந்து வேறுபட்ட, வழக்கத்திற்கு மாறான தனிச்சிறப்பு வாய்ந்த இயற்பண்புகளால் தொழில்நுட்ப பயன்பாடுகளில் மிகவும் முக்கியத்துவம் வாய்ந்தவையாக கருதப்படுகின்றன. சிலிக்கான் நானோகுழாய்கள் பற்றிய முதல் ஆய்வறிக்கை 2000 ஆம் ஆண்டுவாக்கில் வெளியிடப்பட்டது.
முனைவர் உரோபெர்த்தா அன்னி பாபி வைல் ஓர் ஆத்திரேலிய வானியற்பியலாளர் ஆவார். இவர் மெக்கார்த்தரில் உள்ள மேற்கு சிட்னி பலகலைக்க்ழகத்தில் வணிகம், தொழில்நுட்பத் துறையில் முதுநிலை இயற்பியல் விரிவுரையாளராக உள்ளார். இவர் சேதி சார்ந்த போனிக்சு திட்ட்த்தில் ஈடுபட்டுள்ளார். இவர் அப்பல்கலைக்கழகத்தில் 1995 இல் ஆத்திரேலிய சேதி மையத்தை உருவாக்கிப் பெருந்தாக்கம் செலுத்தியுள்ளார். இவர் மூளைப்புற்றுடன் ஏழாண்டுகள் போராடி இறந்துவிட்டார்.
இவர் நியூசவுத் வேல்சில் உள்ள ஜூனேவில் பிறந்தார். இவர் தன் இளம் அறிவியல் பட்டத்தை ஆத்திரேலிய நியூகேசில் பலகலைக்கழகதில் பயின்று பெற்றார். தன் முனைவர் பட்டத்தை நியூசவுத் வேல்சு பல்கலைக்கழகத்தில் 1989 இல் பெற்றார். இவரது முனைவர் பட்ட ஆய்வுத் தலைப்பு "தென்முனை ஒளிவட்ட வளாகம்" என்பதாகும்.
அறிவியல் பயிற்றுவிக்க இவர் ஓர் எளிய முறைக்காக இவருக்கு ஆத்திரேலிய அறிவியல் பரப்புரையாளர் விருதாகிய' "போற்றப்படாத ஆத்திரேலிய அறிவியல் வீராங்கனை" எனும் விருது வழங்கப்பட்டது.
மேற்கு சிட்னி பல்கலைக்கழகத்தின் தோட்டம் ஒன்று, 1998 இல் இவரது நினைவாகப் பாபித் தோட்டம் எனப் பெயர் இடப்பட்டது. நியூசவுத் வேல்சில் உள்ள காம்தேனில் இவரது நினைவாக ஓர் இயற்கைக்காப்பிடம்/பூங்கா பெயர் இடப்பட்டு உள்ளது. ஆத்திரேலிய வானியலாளராகிய இராபர்ட் மெக்நாட் கண்டுபிடித்த 6708 பாபிவைல் எனும் முதன்மைப்பட்டை இருமச் சிறுகோள் 1989இல் இவரது நினைவாகப் பெயரிடப்பட்டுள்ளது.
அப்துல் ரஹ்மான் இப்னு இப்ராஹிம் சோரி மேற்கு ஆப்பிரிக்க நாடான கினியாவில் உள்ள ஃபவுட்டா டிஜல்லான் என்ற பகுதியின் படைத்தலைவராக இருந்தவர். இவர் 1778 ஆம் ஆண்டு ஆங்கிலேயர்களால் சிறைபிடிக்கப்பட்டு அமெரிக்காவிற்கு அடிமையாக விற்கப்பட்டார்.
இந்த படையெடுப்பின்போது அப்துல் ரஹ்மான் சோரி சிறைபிடிக்கப்பட்டு ஆங்கிலேயரிடம் அடிமையாக விற்கப்பட்டார்.பிறகு அமெரிக்காவில் உள்ள நாட்சேஸ்- மிசிசிப்பியில், தாமஸ் ஃபாஸ்டர்க்கு சொந்தமான பருத்தி ஆலையில் 40 வருடங்கள் அடிமையாக பணியாற்றினார்.
அப்துல் ரஹ்மான் இப்னு இப்ராஹிம் சோரி 1762 ஆம் ஆண்டு கினியாவில் உள்ள டிம்போ எனும் இடத்தில் பிறந்தார். இவரது தந்தை இப்ராஹிம் சோரி, டிம்போவை தலைநகரமாக கொண்டு, ஃபுட்டா ஜல்லான் எனும் பகுதியை ஆண்டு வந்த இஸ்லாமியர் ஆவார்.
40 வருடங்கள் அடிமையாக வாழ்க்கையை கழித்தார். 1828 ஆம் ஆண்டு, மொராக்கோ நாட்டு மன்னர் வேண்டுகோளின் படி அப்போதைய அமெரிக்க அதிபர் ஜான் குவின்சி ஆடம்ஸ் மற்றும் செயலாளர் ஹென்றி க்ளே உத்தரவால் விடுதலை செய்யபட்டார்.
தனது 26-ஆம் வயதில் படை தளபதியாக பொறுப்பேற்றுக்கொண்டார். 1788 ஆம் ஆண்டு, தந்தையின் ஆணைக்கு இணங்க பம்பாரா எனும் பகுதியை பாதுகாக்கவும் அங்கு பொருளாதாரத்தினை மேம்படுத்தவும் 2000 படை வீரர்களுடன் சென்றார்.
அப்துல் ரஹ்மான் இப்னு இப்ராஹிம் சோரி இஸ்லாமிய அறிவியல் பயின்றவர். நான்கு ஆப்பிரிக்க மொழிகள் தெரிந்தவர். மேலும் அரேபிய, ஆங்கில மொழியையும் கற்றறிந்தவர்.
இவரை அடிமையாக வாங்கிய முதலாளி தாமஸ் ஃபாஸ்டர் இவரை ‘இளவரசர்’ என்று அழைத்து வந்தார். இதுவே பிற்காலத்தில் இவருக்கு புனைபெயராக மாறிவிட்டது.
கல்வி பயின்றபின் தனது சொந்த ஊரான டிம்புக்து திரும்பியவர் 1781 ஆம்த ஆண்டு, தனது தந்தை இப்ராஹிம் சோரியின் இராணுவ படையில் சேர்ந்தார்.
அந்நியச் செலாவணி மோசடி வழக்கில் கார்த்தி சிதம்பரம் வெளிநாடு தப்பிச் செல்ல வாய்ப்பிருப்பதாகக் கூறி, நாடு முழுவதும் உள்ள விமான நிலையங்களுக்கு இந்திய உள்துறை அமைச்சகம் சார்பில் கவன ஈர்ப்பு அறிவிப்பு விடுக்கப்பட்டது. தன் மீதான கவன ஈர்ப்பு அறிவிப்பை எதிர்த்து கார்த்தி சிதம்பரம் சென்னை உயர் நீதிமன்றத்தில் வழக்கு தொடர்ந்திருந்தார். வழக்கில் இந்திய உள்துறை அமைச்சகம் விடுவித்த கவன ஈர்ப்பு அறிவிக்கையை சென்னை உயர்நீதி மன்றம் விதித்த தடைக்கு, இந்திய உச்ச நீதிமன்றம் தடை விதித்தது.
அரியானாவில் பாலியல் வழக்கில் சிறையில் அடைக்கப்பட்ட தேரா சச்சா சௌதா அமைப்பின் நிறுவனத் தலைவர் ராம் ரகீம் சிங்கின் வளர்ப்பு மகளும், அரியானா மாநில அரசால் தேடப்படும் குற்றவாளியாக அறிவிக்கப்பட்டருமான அனிபிரீத்துக்கு எதிராக அரியானா அரசு கவன ஈர்ப்பு சுற்றறிக்கையை நாடு முழவதும் உள்ள அனைத்து பன்னாடு வானூர்தி நிலையங்களுக்கு அனுப்பியுள்ளது.
கவன ஈர்ப்பு சுற்றறிக்கை ) குற்ற வழக்கில் தேடப்படும் குற்றவாளியாக அறிவிக்கப்பட்ட நபர், சொந்த நாட்டை விட்டு வேறு நாடுகளுக்கு பயணம் செல்வதோ அல்லது வெளி நாட்டிலிருந்து உள்நாட்டிற்கு வருவதை தடுக்கும் நோக்கத்துடன், இந்தியக் காவல் துறையால் விடுக்கப்படும் சுற்றறிக்கையாகும்.
கவன ஈர்ப்பு சுற்றறிக்கையில் குறித்த நபர் வானூர்தி அல்லது கப்பல்களில் பயண செய்ய முற்பட்டால் குடிவரவுத் துறை அதிகாரிகளால் தடுத்து நிறுத்தப்பட்டு, காவல் துறையிடம் ஒப்படைப்பர்.
குற்றம் சாட்டப்பட்ட நபர் நாட்டை விட்டு தப்பிக்க இயலாதவாறு, வானூர்தி நிலையங்கள், துறைமுகங்கள் போன்ற பன்னாட்டு எல்லைச் சாவடிகளில் செயல்படும் குடிவரத் துறை அதிகாரிகளுக்கு கவன அறிவிப்பு சுற்றறிக்கைகள் அனுப்பி வைக்கப்படும்.
பெண்கள் விடுவிப்புக்கான பொதுநல ஆர்வலராகவும்,1937ல் ஆந்திர மகளிர் சபையை துவங்கிவைத்தார். அவர் மத்திய சமூக நல வாரியத்தின் நிறுவனர் தலைவராகவும் இருந்தார்.1953இ்ல் சி.டி.தேஷ்முக்கை மணந்தார். சி.டி.தேஷ்முக், 1950-1956இல் இந்திய ரிசர்வ் வங்கியில் முதல் இந்திய கவர்னராகவும் இந்திய மத்திய அமைச்சரவையில் நிதி அமைச்சராகவும் பணிபுரிந்தவராவார்.
துர்காபாய் தேஷ்முக் இந்திய சுதந்திரப் போராளியாக இருந்தார், வழக்கறிஞர், சமூக தொழிலாளி மற்றும் அரசியல்வாதி. அவர் இந்திய அரசியலமைப்பு சட்டமன்ற உறுப்பினராகவும் மற்றும் இந்தியாவின் திட்டமிடல் ஆணையத்தின் உறுப்பினராகவும் இருந்தார்.
ஆரம்பகால வாழ்க்கையில் துர்காபாய் இந்திய அரசியலுடன் தொடர்பு கொண்டிருந்தார். 12 வயதில், அவர் ஆங்கில மொழி கல்வியை சுமத்துவதற்கு எதிராகப் பள்ளியை விட்டு வெளியேறினார். பெண்கள் இந்தி கல்வியை மேம்படுத்துவதற்காக ராஜமுந்திரியில் பாலிகா இந்தி பாத்ஷாலாவைத் தொடங்கினார்.
தைவான் அரசு பௌத்தம் மற்றும் தாவோவியம் சமயங்களை பிரித்து கணக்கிட்டாலும், மக்கள் தொகை கணக்கெடுப்பில் இரண்டு சமயங்களும் ஏறத்தாழ ஒரே அளவில் உள்ளது. தைவான் நாட்டில் 2005ல் நடைபெற்ற மக்கள் தொகை கணக்கெடுப்பின் படி, மொத்த தைவான் மக்கள் தொகையான 23 மில்லியனில் தேரவாத பௌத்த சமயத்தினர் 80 இலட்சமும் , தாவோவிய சமய மக்கள் 76 இலட்சமுமாக இருந்தனர்.
தைவானில் பௌத்தம், தைவான் நாட்டின் சீன மக்களின் மூன்று முக்கியச் சமயங்களில் மகாயானத்தின் தேரவாத பௌத்தமும் ஒன்றாக உள்ளது. உள்ளூர் மக்கள் திருமணம் மற்றும் இறப்புச் சடங்குகளில் தாவோயியம் சமயத்துடன், தேரவாத பௌத்த சமயச் சடங்குகளையும் கடைப்பிடிக்கின்றனர்.
எலிசபெத் ஜான்சன் அல்லது இரெனால்ட்சு எனப்படுபவர் ஓர் ஆங்கிலேயச் சிறுநூல் வெளியீட்டாளர். இவர் 1714 இல் இயற்றப்பட்ட நெட்டாங்கு சட்டப் பரிசையும் பாராட்டையும் வெல்ல முயன்றவர். இப்படி முயன்றவர்கள் இவரும் ஜேன் சுக்கொயர் மட்டுமே. இது அக்காலத்தில் புத்தியல் பெண்களுக்கு நிதிவழியிலும் கடல்சார் நிலையாகவும் அர்சு நுறைவழியிலும் அதுவரை உகவாத நிகழ்வாகும்.
இவர் தெவோனில் உள்ள பிளிம்ப்டனில் சாமுவேல் இரெனால்டுசு வுக்கும் தியோபில்லாவுக்கும் பிறந்தார்.இவரது உடன்பிறந்தவர்களில் சர் யோசுவா இரெனால்டுசு சிறந்த ஓவியராவார். இவர் தன் தங்கையை ஓவியங்கள் வரைய படிமமாகப் பயன்படுத்தினார். இந்த ஓவியங்கள் பலபடிகள் எடுக்கப்பட்டுள்ளன. பின்னர் இருவருக்கும் பிணக்கு, பணிவின்மை, இறையன்பு இன்மை, நிதிநெருக்கடி ஆகியவை குறித்து ஏற்பட்டுள்ளது.
இவரது கணவர் குடும்பத்தை விட்டு வெளியேறும் முன் இவர்களுக்கு ஏழு குழந்தைகள் பிறந்துள்ளனர். பிறகு இவர் தன் வாழ்க்கையை தன் இலக்கியப் பணிகளைக் கொண்டே நகர்த்தியுள்ளார்.
இவரது ஆராய்ச்சி ஒளிமின்னணுவாக்கம், மின்னன்-மின்னணு மீள்சேர்க்கை, ஒளிக்கிளர்வு, மொத்தல் ஆகியவற்றின் அணுவியல் நிகழ்வுகளில் அமைந்தது. இவர் முழு மின்னன்-மின்னணு மீள்சேர்க்கைக்கான ஒன்றிய முறையை உருவாக்குவதிலும் பிரீத்-பவுலி ஆர் அணிச்சார முறைக்கான கோட்பாட்டுக் கதிர்நிரலியல் முறையை உருவாக்குவதிலும் புற்றுநோய் ஆற்றுவதற்கான ஒத்திசைவு மீநுண்-நோய்நாடல் முறை )யை உருவாக்குவதிலும் பங்களிப்புகள் செய்துள்ளார்
இவர் டாக்கா பல்கலைக்கழகத்தில் இயற்பியல் இளமறிவியல் பட்டமும் கோட்பாட்டு இயற்பியலில் மூதறிவியல் பட்டமும் பெற்றார். குவைய ஒளியியலில் முதுகலைப் பட்டமும் அணுக்கோட்பாட்டில் முனைவர் பட்டமும் மிச்சிகன், டெட்ராயிட்டில் உள்ள வேய்ன் மாநிலப் பல்கலைக்கழகத்தில் பெற்றார்.
சுல்தானா நருண் நகார் வஙதேச-அமெரிக்க வானியலாளர் ஆவார். இவர் ஓகியோ மாநிலப் பல்கலைக்கழக வானியல் துறை ஆராய்ச்சி அறிவியலாலர் ஆவார்.
ஜெனோவா நகரில் வசித்து வந்த குசெப் பெர்டோலியோனி, இந்தத் தீவில் இருக்கும் மின்னும் பற்கள் கொண்ட ஆடுகளைப் பற்றி தெரிந்துக்கொண்டார். இந்த அறிய வகை ஆடுகள் உலகிலேயே இங்கு மட்டும்தான் வசிக்க கூடியவை. இந்த ஆடுகள் பற்றிய தகவல் இத்தாலி வரை சென்றது. சார்டினியாவின் மன்னர் கார்லோ அல்பர்ட்டோ இந்த ஆடுகளை பார்க்கவும், வேட்டையாடவும் டவோலாரா தீவுக்கு வந்தார். 1836 ம் ஆண்டில் டவோலாரா தீவுக்கு வந்தபோது தன்னை அறிமுகப்படுத்திக்கொண்ட அல்பர்ட்டோ, ”நான் சார்டினியாவின் அரசர்” என்று சொன்னாராம். அவரிடம் தன்னை அறிமுகப்படுத்திக்கொண்ட குசெப்பின் மகன் பாவொலோ, ”நான் டவோலாராவின் அரசர்“ என்று கூறி இருக்கிறார். பாவோலோ, அரசர் அல்பர்ட்டோவுக்கு தீவு முழுவதையும் சுற்றி காண்பித்து, குறிப்பிட்ட வகை ஆடுகளை வேட்டையாடவும் உதவி செய்தார். தீவை முன்று நாட்கள் சுற்றிப் பார்த்த அரசர் அல்பர்ட்டோ, நாடு திரும்பியதும் டவோலாராவை தனி நாடாக அறிவித்து சாசனம் எழுதிக்கொடுத்தார். ஆதைத் தொடர்ந்துத் தன்னை புதிய நாட்டின் அரசராக பாவோலா அதிகரப்புர்வமாக அறிவித்துக்கொண்டார். அப்போது இந்த நாட்டின் மொத்த மக்கள்தொகை 33 தான்.
டவோலாரா நாடு என்பது 19 மற்றும் 20 ஆம் நூற்றாண்டுகளில் சார்தீனியாவின் வடகிழக்கு கரையோரத்தில் உள்ள தவோலாரா தீவில் சுதந்திரம் பெற்ற சிறிய மிக சிறிய முடியாட்சி ஆகும். இது இத்தாலியின் சார்டினியா பிராந்தியத்தின் அருகில் மத்திய தரைக்கடல் பகுதியில் அமைந்துள்ள ஒரு குட்டி தீவு. இத்தாலியால் ஒரு நாடாக அங்கீகரிக்கப்பட்ட இந்தத் தீவின் ஒட்டு மொத்த பரப்பளவு ஐந்து சதுர கிலோமீட்டர்தான். இந்த இராஜ்ஜியம் சார்டினியாவின் மன்னர் கார்லோ ஆல்பர்ட்டால் அங்கீகரிக்கப்பட்ட பெர்டிலோலினிய குடும்பத்தினரால் அமைக்கப்பட்டது. இது உலகின் மிகச் சிறிய ராஜ்யங்களில் ஒன்று எனக் கூறப்படுகிறது.
இத்தாலியின் நிறுவனர் என்று அழைக்கப்படும் கரிபால்டி உட்பட பல நாட்டு அதிபர்களுடன் டவோலாரா சமாதான உடன்படிக்கைகளைச் செய்து கொண்டது. சார்டினியாவின் அரசரான இரண்டாம் விக்டோரியா இம்மனுவேலும் டவோலாராவுடன் ஓர் ஒப்பந்தத்தை மேற்கொண்டார். பத்தொன்பதாம் நுற்றாண்டில் இங்கிலாந்து மகாராணி விக்டோரியா, உலக அரசர்கள் அனைவரின் புகைப்படங்களையும் சேகரிக்கும் முயற்சியில் ஈடுப்பட்டார். அதற்காக உலகம் முழுவதும் பயணித்த கப்பல், டவோலாராவுக்குச் சென்று அரசரின் புகைப்படத்தை பெற்றது. அன்று முதல் இன்றுவரை லண்டன் பக்கிம்காம் அரண்மனையை அலங்கரிக்கும் புகைப்படங்களில் டவோலாரா அரசரின் படமும் ஒன்று.
இந்த நாட்டில் உள்ள குடிமக்களின் எண்ணிக்கை வெறும் பதினொன்றுதான். இந்த நாட்டை ஓர் அரசர் ஆளுகிறார். ஓட்டல் ஒன்றின் உரிமையாளரான இந்த அரசர் சாதாரண சட்டை, இரப்பர் செருப்புடன் காணப்படுகிறார். டவோலாரா நாட்டின் அரசரின் பெயர் டோனினோ பெர்டோலியோனி. டவோலோராவுக்கு சென்றால் அரசரை பார்க்க அரண்மனைக்கு போக தேவை இல்லை.எவ்வித முன் அனுமதியும் இன்றி அவரைச் சந்தித்து விடலாம் .ஆடம்பரமில்லாமல் எளிமையாக காட்சியளிக்கும் அரசரே தீவின் ஒரே ஓர் உரிமையாளர். சுற்றுலா பயணிகளுக்கு படகு ஒட்டு பவரும் அவரே.
180 வது நிறுவன தினத்தை கொண்டாடும் டோனினோவின் பூர்விக பாட்டானர் குசெப் பெர்டோலியோனி , சகோதிரிகளான இருவரை திருமணம் செய்து கொண்டார். அப்போது இத்தாலி ஒரு தனி நாடல்ல. சார்டினியாவின் ஓர் அங்கமாக இருந்த இத்தாலியில் இரண்டு திருமணம் செய்து கொள்வது சட்டப்படி குற்றம். எனவே அவர் 1807 ம் ஆண்டில் இத்தாலியில் இருந்து இந்த தீவில் குடியேறினார்.
மத்திய ஜகார்த்தா இந்தோனேசியாவின் ஜகார்த்தாவின் சிறப்பு தலைநகரப் பகுதியை உருவாக்குகின்ற ஐந்து நிர்வாக நகரங்களில் ஒன்றாகும். 2010 மக்கள் தொகைக் கணக்கெடுப்பின்படி மத்திய ஜகார்த்தாவில் 898,883 மக்கள் வசிக்கிறார்கள்.
ஜகார்த்தாவின் ஐந்து நகரங்களுள் மத்திய ஜகார்த்தா மிகச் சிறிய பகுதியாகும். இது ஜகார்த்தா மற்றும் இந்தோனேசியாவின் நிர்வாக மற்றும் அரசியல் மையமாகும். மத்திய ஜகார்த்தா பல சர்வதேச உணவகங்கள் மற்றும் உணவு விடுதிகள் அமைந்துள்ளன. “ஹோட்டல் இந்தோனேசியா” போன்ற உணவகங்கள் மத்திய ஜகார்த்தாவின் முக்கிய அடையாளங்களாக விளங்குகின்றன.
மத்திய ஜகார்த்தாவில் தற்போதைய சந்தை மதிப்பின் மொத்த பிராந்திய உள்நாட்டு உற்பத்தி மற்றும் 2000 ஆம் ஆண்டின் மொத்த பிராந்திய உள்நாட்டு உற்பத்தி 2017 ஆம் ஆண்டைய நிலையான விலை ஆகிய இரண்டும் ஜகார்த்தாவின் ஏனைய மாநகராட்சிகளை விட அதிகமாகும். அவை முறையே 145 ரூப்பியா மற்றும் 80 ரூப்பியா ஆகும்.
மத்திய ஜகார்தாவின் வடக்கே வடக்கு ஜகார்த்தா, கிழக்கே கிழக்கு ஜகார்த்தா, தெற்கே தெற்கு ஜகார்த்தா மற்றும் மேற்கே மேற்கு ஜகார்த்தா ஆகியவை எல்லைகளாக உள்ளன.
மத்திய ஜகார்த்தா சதுர கிலோமீட்டருக்கு சராசரியாக 19,000 குடியிருப்பாளர்களைக் கொண்டிருக்கிறது. இது ஜகார்த்தாவில் மிகவும் அடர்த்தி நிறைந்த நகராட்சி ஆகும்
மன்னர் ராஜேந்திர விக்ரம் ஷா ஆட்சி நிர்வாகத்திலிருந்து விலகி இருந்தார். அச்சமயத்தில் நேபாள பட்டத்து ராணி சாம்ராஜ்ஜிய லெட்சுமி தேவி, மன்னரின் அரசப் பிரதிநிதியாக நாட்டை நிர்வகித்தார். சாம்ராஜ்ஜிய லெட்சுமி 1841ல் இறந்துவிட, நேபாள பிரதம அமைச்சர் பதே ஜங் ஷாவுடன் இணைந்து, இளைய ராணி ராஜ்ஜிய லெட்சுமி தேவி, மன்னரின் அரசப் பிரதிநிதியாக நேபாள இராச்சியத்தை நிர்வகித்தார்.
நேபாள இராச்சியத்தின் அரச குடும்பத்தின் பிணக்குகள் உச்சகட்டத்தில் இருந்த போது, 1845ல் பிரதம அமைச்சர் பதே ஜங் ஷா தலைமையில் ஒரு கூட்டு அமைச்சரவைக் குழு நியமிக்கப்பட்டது. நேபாளத்தின் பத்து படையணிகளில், ஏழு படையணிகள் தலைமைப் படைத்தலைவர் ககன் சிங் பண்டாரி தலைமையில் இருந்ததால், இராச்சியத்தில் அவரது கை ஓங்கியிருந்தது.
இதனை பயன்படுத்திக் கொண்ட ராணா வம்சத்தின் ஜங் பகதூர் ராணாவும், அவரது சகோதர்களும் இணைந்து, 19 செப்டம்பர் 1846 அன்று காத்மாண்டு நகர சதுக்கத்தின் கோத் அரண்மனையில் இருந்த நேபாளப் பிரதம அமைச்சர் பதே ஜங் ஷா, மாதவர் சிங் தபா மற்றும் மன்னர் ராஜேந்திராவின் மெய்க்காவலர்கள் உள்ளிட்ட நாற்பது பேரை படுகொலை செய்தனர்.
ஜங் பகதூர் ராணாவும், அவரது சகோதரர்களும், நேபாள இராச்சியத்தின் முதலமைச்சர் பதே ஜங் ஷா உள்ளிட்ட நாற்பது அரசவை முக்கியப் புள்ளிகளை, காட்மாண்டில் உள்ள கோத் எனுமிடத்திலுள்ள அரண்மனையில் வைத்து, 19 செப்டம்பர் 1846 அன்று படுகொலை செய்தனர்.
கோத் படுகொலைகளால், ஷா வம்சத்தின் நேபாள மன்னர் ராஜேந்திர விக்ரம் ஷாவும், சுரேந்திர விக்ரம் ஷாவும், அவருக்குப் பின் அரியணை ஏறிய மனனர்களும், நேபாள இராச்சியத்தின் ஆட்சி நிர்வாகத்தை இழந்து பெயரளவிற்கு பொம்மை மன்னர்களாக விளங்கினார்கள்.
படைத்தலைவர்களான ஜங் பகதூர் ராணா மற்றும் அபிமன் சிங் தலைமையில், மூன்று படையணிகள் வீதம் இருந்தது. தலைமைப் படைத்தலைவர் ககன் சிங் பண்டாரி, ராணி ராஜ்ஜிய லெட்சுமி தேவியுடன் தகாத உறவு கொண்டிருப்பதாக குற்றம் சுமத்தப்பட்டது.
ராணி ராஜ்ஜிய லெட்சுமி தனது மகனும், பட்டத்து இளவரசரான சுரேந்திர விக்ரம் ஷாவை, ஜங் பகதூர் ராணா உதவியுடன் அரியணை ஏற்ற திட்டமிட்டார்.
2013ல் நடைபெற்ற நேபாள நாடாளுமன்றத் தேர்தல் மூலம் தேர்ந்தெடுக்கப்பட்ட உறுப்பினர்களைக் கொண்டு இந்த இரண்டாவது புதிய அரசியலமைப்பு நிர்ணய மன்றம் அமைக்கப்பட்டது. இந்த அரசியலமைப்பு நிர்ணய மன்றம் இயற்றிய நேபாள அரசியலமைப்புச் சட்டம், 20 செப்டம்பர் 2015 அன்று முதல் நடைமுறைக்கு வந்ததது.
நேபாள அரசியலமைப்புச் சட்டம் 20 செப்டம்பர் 2015 அன்று முதல் நடைமுறைக்கு வந்ததது. இதன் மூலம் முந்தைய 2007ம் ஆண்டில் நடைமுறைப்படுத்தப்பட்ட தற்காலிக அரசியல் அமைப்பு நீக்கப்பட்டது. மேலும் நேபாள நாட்டு அரசை, நேபாள ஜனநாயக கூட்டாட்சிக் குடியரசு என பெயரிடப்பட்டு, சமயச் சார்பற்ற நாடாக அறிவிக்கப்பட்டது.
இந்த 59 உறுப்பினர்களில் 3 உறுப்பினர்கள் நேபாளக் குடியரசுத் தலைவரால் நியமிக்கப்படுகிறார். மீதமுள்ள 56 உறுப்பினரகள் ஏழு மாநிலங்களின் சட்டமன்ற உறுப்பினர்கள் மற்றும் உள்ளாட்சி அமைப்புகளின் மேயர் மற்றும் துணை மேயர்களால் நேரடியாகத் தேர்ந்தெடுக்கப்படுகின்றனர். ஏழு மாநிலத்திலிருந்து எட்டு உறுப்பினர்கள் வீதம் தேர்ந்தெடுக்கப்படுகின்றனர். ஒரு மாநிலத்திலிருந்து தேர்ந்தேடுக்கப்படும் எட்டு உறுப்பினர்களில் மூன்று பெண்களுக்கு மற்றும் ஒரு தலித் அல்லது மாற்றுத் திறனாளிகளுக்கு இட ஒதுக்கீடு வழங்கப்பட்டுள்ளது.
பிரதிநிதிகள் சபை, 275 உறுப்பினர்கள் கொண்டது. இவ்வுறுப்பினர்களின் பதவிக்காலம் 5 ஆண்டுகள் ஆகும். இதன் 275 உறுப்பினர்களில், 165 உறுப்பினர்கள் வாக்காளர்களால் நேரடித் தேர்தலில் தேர்ந்தெடுக்கப்படுகின்றனர். மேலும் 110 உறுப்பினர்கள் அரசியல் கட்சிகள் பெற்ற வாக்குகள் அடிப்படையில் விகிதாசாரப் பிரதிநிதித்துவத் தேர்தல் முறையில் தேர்ந்தெடுக்கப்படுகின்றனர்.